****

**บันทึกความเข้าใจ (MOU)**

**กรอบความร่วมมือการส่งเสริมและสนับสนุนด้านการศึกษาจากองค์กรปกครองส่วนท้องถิ่น**

**ของสถานศึกษาสังกัดสำนักงานคณะกรรมการการศึกษาขั้นพื้นฐาน จังหวัดประจวบคีรีขันธ์**

**ระหว่าง.............................................................................และสำนักงานเขตพื้นที่การศึกษา...................**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 บันทึกความเข้าใจฉบับนี้ จัดทำขึ้น ณ .................................................................................................... จังหวัดประจวบคีรีขันธ์ เมื่อวันที่ .................................. ระหว่าง............................................................... ... โดยนายก............................................................................................. และสำนักงานเขตพื้นที่การศึกษา...........................................โดยผู้อำนวยการสำนักงานเขตพื้นที่การศึกษา..................................................................

 ทั้งสองฝ่ายตกลงร่วมมือกันกำหนดกรอบความร่วมมือการส่งเสริมและสนับสนุนด้านการศึกษาจากองค์กรปกครองส่วนท้องถิ่นเพื่อเป็นกรอบในการส่งเสริมและสนับสนุนด้านการศึกษาจากองค์กรปกครอง
ส่วนท้องถิ่น ของสถานศึกษาสังกัดสำนักงานคณะกรรมการการศึกษาขั้นพื้นฐาน ในจังหวัดประจวบคีรีขันธ์ โดยมีสาระสำคัญดังนี้

 1. ประเภทหรือรายการที่ขอรับการสนับสนุน ได้แก่

 1.1 ด้านวิชาการ เพื่อนำไปใช้ในการจัดกิจกรรมพัฒนาการศึกษาการจัดหาสื่อ เทคโนโลยีและนวัตกรรมเพื่อเสริมการเรียนรู้และทักษะของผู้เรียนที่สอดคล้องกับทักษะในศตวรรษที่ 21 โดยผู้ขอรับเงินอุดหนุนต้องสมทบงบประมาณของสถานศึกษาด้วย

 1.2 ด้านอาคารสถานที่ เพื่อนำไปใช้ในการพัฒนา ปรับปรุงสถานศึกษาให้เกิดความพร้อมในการจัดกิจกรรมการเรียนการสอนโดยผู้ขอรับเงินอุดหนุนต้องสมทบงบประมาณของสถานศึกษาไม่น้อยกว่าร้อยละ 25 ของค่าใช้จ่ายโครงการ

 1.3 ด้านบุคลากร เพื่อนำไปใช้ในการจัดจ้าง จัดหาบุคลากร ทำหน้าที่การจัดการเรียนรู้ให้แก่ผู้เรียนหรือประชาชนในพื้นที่

 2. ประเภทหรือรายการที่ขอรับการสนับสนุน ต้องมีความสอดคล้องกับจุดเน้นการจัดการศึกษา ตามแผนพัฒนาการศึกษาจังหวัดประจวบคีรีขันธ์ (พ.ศ.2566-2570) ฉบับปรับปรุง พ.ศ.2567 หรือฉบับที่ได้รับการปรับปรุงภายหลังฉบับดังกล่าว ประกอบด้วย

 2.1. การจัดการศึกษาเพื่อการมีงานทำ การสร้างทักษะด้านอาชีพ ยกระดับความสามารถในการแข่งขันและการพัฒนาจังหวัด

 2.2. การจัดการศึกษาเพื่อส่งเสริมการท่องเที่ยวของจังหวัด

 2.3. การใช้เทคโนโลยีดิจิทัลในการศึกษาและทักษะดิจิทัลของครูและผู้เรียน

 2.4. การพัฒนาทักษะผู้เรียนในศตวรรษที่ 21 และการส่งเสริมพหุปัญญา

 2.5. การพัฒนาทักษะภาษาอังกฤษเพื่อการสื่อสาร

 2.6 ประเด็นอื่น ๆ ที่สอดคล้องกับเป้าหมายและแนวทางของแผนพัฒนาการศึกษาจังหวัด หรือนโยบายการศึกษาของคณะกรรมการศึกษาธิการจังหวัด รวมถึงผู้ให้การสนับสนุน

/3. โครงการ…

- 2 –

 3. โครงการที่ขอรับการสนับสนุน ต้องเกิดจากความต้องการของสถานศึกษาอย่างแท้จริง และไม่ซ้ำซ้อนกับงบประมาณที่สำนักงานคณะกรรมการการศึกษาขั้นพื้นฐานจัดให้หรือจัดให้แต่ยังขาดแคลนหรือไม่เพียงพอ ต่อความจำเป็นของสถานศึกษาและสำนักงานเขตพื้นที่การศึกษา โดยสถานศึกษาต้องมีความพร้อมในการดำเนินโครงการเมื่อได้รับการพิจารณาส่งเสริมสนับสนุน

 4. สถานศึกษา จะต้องเสนอรายละเอียดแผนงาน/โครงการ/กิจกรรมในการดำเนินการขอรับ การสนับสนุนอย่างชัดเจน ถูกต้องตามระเบียบ หลักเกณฑ์ และวิธีการที่กระทรวงมหาดไทยกำหนด โดยโครงการ ที่เสนอขอการสนับสนุนให้ระบุเป้าหมายและตัวชี้วัดที่ชัดเจน สามารถชี้วัดความสำเร็จของผลผลิต (output) และ ผลที่คาดว่าจะได้รับ (Outcome) ภายหลังสิ้นสุด โครงการ/ปีงบประมาณ/ปีการศึกษา

 5. แผนงาน/โครงการ/กิจกรรม ต้องไม่มีลักษณะที่ผูกพันงบประมาณราชการ หรือต่อเนื่องในระยะยาว

 6. สำนักงานเขตพื้นที่การศึกษา ต้องดำเนินการพิจารณากลั่นกรองและจัดลำดับความสำคัญของโครงการที่ขอรับการสนับสนุนจากสถานศึกษาในสังกัด โดยมีผู้แทนจากองค์กรปกครองส่วนท้องถิ่นที่สถานศึกษาขอรับการส่งเสริมและสนับสนุนเข้าร่วมการพิจารณาด้วย

 7. สถานศึกษาที่ได้รับการสนับสนุนงบประมาณไม่ดำเนินการตามขั้นตอน หรือหลักเกณฑ์ และวิธีการ ที่กระทรวงมหาดไทยกำหนด หรือยกเลิกการรับการสนับสนุนงบประมาณภายหลังการอนุมัติงบประมาณแล้ว รวมถึงขาดความพร้อมในการดำเนินงาน เป็นเหตุให้งบประมาณที่ได้รับการสนับสนุนต้องตกไป ขอสงวนสิทธิ์ที่จะไม่พิจารณาสนับสนุนงบประมาณในครั้งถัดไป ทั้งนี้ ให้อยู่ในดุลยพินิจขององค์กรปกครองส่วนท้องถิ่น และหรือคณะกรรมการศึกษาธิการจังหวัด/สำนักงานเขตพื้นที่การศึกษา

 8. สถานศึกษาที่ได้รับการสนับสนุนต้องรายงานผลการดำเนินงานตามที่ผู้ให้การสนับสนุนกำหนด ทั้งรูปแบบเอกสารและสื่อดิจิทัล พร้อมเผยแพร่และประชาสัมพันธ์ความร่วมมือต่อสาธารณะผ่านสื่อสังคมออนไลน์

 9. องค์กรปกครองส่วนท้องถิ่นที่ให้การสนับสนุนงบประมาณ แต่งตั้งคณะทำงานติดตามและประเมินผลการดำเนินการตามหลักเกณฑ์และวิธีปฏิบัติการที่กำหนดตามระเบียบกระทรวงมหาดไทย ว่าด้วยเงินอุดหนุนขององค์กรปกครองส่วนท้องถิ่น พ.ศ. 2559 หรือระเบียบที่มีการแก้ไขเพิ่มเติมและระเบียบอื่นที่เกี่ยวข้องในลักษณะเดียวกัน โดยดำเนินการประเมินผลเมื่อสิ้นสุดโครงการแล้ว 1 ปี หรือ 1 ภาคการศึกษา

 10. กรอบความร่วมมือการส่งเสริมและสนับสนุนด้านการศึกษาจากองค์กรปกครองส่วนท้องถิ่นฉบับนี้ ใช้สำหรับการขอรับการส่งเสริมและสนับสนุน ปีงบประมาณ พ.ศ.........................................................................

 บันทึกความเข้าใจนี้ ทำขึ้นสองฉบับมีความถูกต้องตรงกัน โดยมอบให้………………………………………………หนึ่งฉบับ และให้สำนักงานเขตพื้นที่การศึกษา.............................................................หนึ่งฉบับ ซึ่งทั้งสองฝ่ายได้อ่านและมีความเข้าใจข้อความโดยตลอดแล้ว จึงได้ลงลายมือชื่อไว้เป็นสำคัญ

ลงชื่อ...................................................................... ลงชื่อ....................................................................

 (…………………….…………………………………….) (……………………………………………………..)

ตำแหน่งนายก.......................................................... ตำแหน่ง ผู้อำนวยการสำนักงานเขตพื้นที่การศึกษา................

ลงชื่อ........................................................(พยาน) ลงชื่อ..............................................(พยาน)

 (...................................................) (...................................................)

ตำแหน่ง.................................................. ตำแหน่ง............................................................